《杂诗》
清代·杨汝谷

神龙蛰深渊，杳冥人莫测。玄豹隐南山，泽肤甘不食。

造化本无端，归藏始生息。气盛物所尤，名高德之贼。

卓哉先民言，士必先器识！

作者简介：（1665—1740）安徽怀宁人，字令贻，号石湖。康熙三十九年进士。授浙江浦江知县，入为礼部主事，累迁监察御史。官至兵部侍郎，兼署左副都御史。遇事敢言。乾隆初，以老乞休。卒谥勤恪。